Työvoiman liikkuvuus Euroopassa ja Suomi -projekti

Asettaminen	
	Työministeriö on tekemällään päätöksellä asettanut liitteenä olevan suunnitelman mukaisen projektin.	

Toimikausi	
	14.2.2001 - 31.5.2002  	

Tausta	
	Niin Euroopan unionissa kuin kansallisestikin on käynnistynyt laaja-alainen keskustelu työvoiman liikkuvuudesta niin työvoiman saatavuuden, EU:n laajentumisen kuin EU:n maahanmuuttopoliittisen yhteistyön linjausten määrittelyn näkökulmasta. Suomelle maantieteellisen sijaintinsa, demografisen kehityksensä, tuotantorakenteen voimakkaan muutoksensa ja työllisyysnäkymisensä johdosta työvoiman liikkuvuuskysymykset ovat tärkeitä.

Työmarkkinoiden hyvä toimivuus on olennainen tekijä matalan inflaation ja vahvan talouskasvun turvaamiseksi yhteisellä talousalueella. Tämä painottuu myös EU:n vuoden 2001 työllisyyssuuntaviivoissa, joihin on sisällytetty uusi, työvoiman saatavuuden turvaamista koskeva suuntaviiva.

Tuotantorakenteen muutokset ja väestön ikääntyminen lisäävät osaavaa työvoimaa koskevaa kilpailua Euroopassa. Etenkin pk-yritykset kokevat erääksi tulevaisuuden suurimmaksi haasteeksi työvoiman saatavuuden. Muutosten seurauksena tarve työvoiman liikkuvuuteen EU:n ja Euroopan talousalueen sisällä lisääntyy. Liikkuvuuden avulla on mahdollista paitsi parantaa työmarkkinoiden toimivuutta niin myös yleisemminkin vahvistaa yhteistä eurooppalaista osaamispääomaa. Tämä on keskeisen tärkeää Lissabonin Eurooppa-neuvostossa määritellyn strategian toimeenpanon kannalta. Työvoiman liikkuvuuteen liittyy kuitenkin myös suuria sosiaalisia ja yhteiskunnallisia kysymyksiä. 

Tampereen Eurooppa-neuvosto teki merkittäviä linjauksia maahanmuuttopolitiikan kehittämisestä ja jäsenmaassa pitkään laillisesti asuneiden kolmansien maiden kansalaisten aseman parantamisesta. Komissio antoi näiden linjausten pohjalta 22.11.2000 tiedonannon yhteisön siirtolaisuuspolitiikasta. Tämän asiakirjan pohjalta unioni käy asiasta keskustelua vuoden 2001 aikana. 

Tavoitteet	
	ks. yllä	

Tehtävä	
	Projektin tehtävänä on työmarkkinoiden lyhyen ja keskipitkän aikavälin tarpeiden näkökulmasta: 

1.Arvioida komission tekemiä selvityksiä Euroopan demografisesta ja tuotantorakenteen tulevasta kehityksestä, työvoiman tarpeesta,  EU:n sisäisestä ja ulkoisesta liikkuvuudesta ja laajentumisen vaikutuksista;
2.Arvioida vastaavia kansallisia selvityksiä teettäen tarvittaessa täydentäviä selvityksiä;
3.Välittää tietoa eri hallinnonaloilla tapahtuvasta työvoiman liikkuvuuteen liittyvästä valmistelutyöstä; ja
4.Valmistella em. arviointityön ja tiedonvälityksen pohjalta strategiset johtopäätökset työvoiman liikkuvuuden suhteen.

Organisointi	
	Projektiryhmä	
		Puheenjohtaja Jussi Toppila, työmarkkinaneuvos, työministeriö 	
		Jäsenet:	
		Meri-Sisko Eskola, erikoissuunnittelija, työministeriö 	
		Liisa Heinonen, vanhempi hallitussihteeri, työministeriö 	
		Pekka Tiainen, neuvotteleva virkamies, työministeriö 	
		Mervi Virtanen, johtaja, työministeriö 	
		Sihteeri Antti Närhinen, ylitarkastaja, työministeriö 	
		Muu Helena Piispanen, suunnittelija, työministeriö 	
		
	Projektin valvojalle, kansliapäällikkö Wallinille, sekä tarvittaessa myös työministeriön kabinetille ja johtoryhmille, annetaan tilannekatsauksia projektin työn etenemisestä. Projektin päättyessä tehdään loppuraportti.	

Kustannukset ja rahoitus	
	Projektin kustannukset maksetaan työministeriön politiikkaosaston projekteihin  varatusta määrärahasta.	

	Kansliapäällikkö	Markku Wallin	

	Ylitarkastaja	Kimmo Ruth	

LIITTEET	
	projektisuunnitelma	

JAKELU	
	- projektiryhmän jäsenet
- Lea Heino	

TIEDOKSI	
	Työministeriön osastot, tulosyksiköt ja tehtävätiimit.